ଅଣ୍ଡା ମଣିଷ ଜୀବନରେ କେତେ ଦରକାରୀ, ତାକୁ ବୁଝାଇବା ପାଇଁ ପ୍ରତିବର୍ଷ ଅକ୍ଟୋବର ମାସର ଦ୍ୱିତୀୟ ଶୁକ୍ରବାରକୁ ବିଶ୍ୱ ଅଣ୍ଡା ଦିବସ ରୂପେ ପାଳନ କରାଯାଏ । ୧୯୯୬ ମସିହାରେ ଆଇ. ଇ. ସି. ଇଣ୍ଟର୍‌ନେସନାଲ୍ ଏଗ୍‌ କମିସନ୍ , ଭିଏନା ସମ୍ମିଳନୀରେ ପ୍ରଥମେ ପାଳନ କରାଗଲା । ତା ' ପରଠୁ ବିଶ୍ୱବାସୀ ଏହି ଦିନକୁ ଅଣ୍ଡା ଦିବସ ରୂପେ ପାଳନ କରି ଆସୁଛନ୍ତି । ଉଚ୍ଚସ୍ତରୀୟ ପ୍ରୋଟିନ୍‌ ସହିତ ଉତ୍ତମ ଗୁଣ ସମ୍ପନ୍ନଯୁକ୍ତ ହୋଇଥିବାରୁ ଖାଦ୍ୟ ସାରଣୀରେ ଅଣ୍ଡାକୁ ସାମିଲ କରିବା ପାଇଁ ଏହି ଦିନ ଲୋକଙ୍କୁ ପ୍ରୋତ୍ସାହିତ କରାଯାଏ । ସାରା ବିଶ୍ୱର ଅଣ୍ଡା ବ୍ୟବସାୟୀ ଉତ୍ତମ ଗୁଣବତ୍ତା ବିଶିଷ୍ଟ ଅଣ୍ଡା ଯୋଗାଇ ଦେବାକୁ ପ୍ରତିଶ୍ରୁତିବଦ୍ଧ । ଏହାର ଉପାଦେୟତକୁ ପ୍ରଚାର ମାଧ୍ୟମରେ ବୁଝାଇବା ପାଇଁ ଏହି ଦିନ ଚେଷ୍ଟା କରାଯାଇଥାଏ । ଅଣ୍ଡାରେ ରହିଥିବା ଉପାଦାନ ଅଣ୍ଡା ଏକ ସୁଷମ ଖାଦ୍ୟ ଓ ଏହା ସ୍ୱାସ୍ଥ୍ୟ ପକ୍ଷେ ହିତକର । ସୁସ୍ଥ ରହିବା ପାଇଁ ପ୍ରତିଦିନ ଗୋଟିଏ ସିଝା ଅଣ୍ଡା ଖାଇବା ପାଇଁ ଡାକ୍ତର ମଧ୍ୟ ପରାମର୍ଶ ଦେଇଥାନ୍ତି । ତେବେ ଗୋଟିଏ ସିଝା ଅଣ୍ଡାରେ ଥିବା ପୁଷ୍ଟିଯୁକ୍ତ ଉପାଦାନଗୁଡ଼ିକ ହେଲା:- ଭିଟାମିନ୍ : ଅନୁସଂଶିତ ଆହାର ଭତ୍ତା ଆର୍‌.ଡି.ଏ ର ୬% ଫୋଲେଟ୍ : ଅନୁସଂଶିତ ଆହାର ଭତ୍ତା ଆର୍‌.ଡି.ଏ ର ୫% ଭିଟାମିନ୍ 5 : ଅନୁସଂଶିତ ଆହାର ଭତ୍ତା ଆର୍‌.ଡି.ଏ ର ୭% ଭିଟାମିନ୍ 12: ଅନୁସଂଶିତ ଆହାର ଭତ୍ତା ଆର୍‌.ଡି.ଏ ର ୯% ଭିଟାମିନ୍ 2 : ଅନୁସଂଶିତ ଆହାର ଭତ୍ତା ଆର୍‌.ଡି.ଏ ର ୧୫% ଫସ୍‌ଫରସ୍ : ଅନୁସଂଶିତ ଆହାର ଭତ୍ତା ଆର୍‌.ଡି.ଏ ର ୯% ସେଲେନିୟମ୍‌ : ଅନୁସଂଶିତ ଆହାର ଭତ୍ତା ଆର୍‌.ଡି.ଏ ର ୨୨% ଅଣ୍ଡାରେ ଉଚିତ୍ ମାତ୍ରାରେ ଭିଟାମିନ୍ , ଭିଟାମିନ୍ , ଭିଟାମିନ୍ , ଭିଟାମିନ୍ 6, କ୍ୟାଲ୍‌ସିୟମ୍ ଓ ଜିଙ୍କ୍ ମଧ୍ୟ ମିଳିଥାଏ ।